**สรุปการแลกเปลี่ยนเรียนรู้**

**โครงการพัฒนากระบวนการจัดการความรู้เพื่อสร้างแนวปฏิบัติที่ดีในองค์กร**

**วันที่ 23 มิถุนายน ๒๕60 ณ ห้องประชุมพวงผกา วิทยาลัยพยาบาลบรมราชชนนี พุทธชินราช**

.........................................................................

**1. การแลกเปลี่ยนเรียนรู้ประเด็น “การจัดการเรียนการสอนแบบ Authentic learning”**

1.1 ภาควิชาการพยาบาลผู้ใหญ่และผู้สูงอายุ โดยอาจารย์พรพิมล ชัยสา

การจัดการเรียนการสอนแบบ Authentic learning ในรายวิชาที่รับผิดชอบคือ การพยาบาลบุคคลผู้มีปัญหาสุขภาพ 1 ด้วยการให้นักศึกษาออกแบบท่าออกกำลังกายสำหรับผู้สูงอายุตามสภาพจริง จัดการเรียนการสอนโดยก่อนที่นักศึกษาจะออกแบบท่าออกกำลังกายสำหรับผู้สูงอายุ ได้เชิญผู้สูงอายุที่มีความสามารถในการออกำลังกายมาสอนนักศึกษา ให้นักศึกษาไปพูดคุยกับผู้สูงอายุ และให้รุ่นพี่ที่เคยคิดนวัตกรรมท่าออกกำลังกายสำหรับผู้สูงอายุมาเล่าประสบการณ์ให้รุ่นน้องฟัง จากนั้นให้นักศึกษาแบ่งเป็นกลุ่ม ๆ เพื่อไปคิดท่าออกกำลังกายที่เหมาะสมกับผู้สูงอายุ ไปเสนอต่ออาจารย์ประจำกลุ่มที่เป็นผู้มีความรู้เกี่ยวกับผู้สูงอายุ ปรับปรุงตามคำแนะนำ และจัดให้มีการประกวดท่าออกกำลังกายสำหรับผู้สูงอายุ เพื่อให้ได้ท่าที่เหมาะสมกับผู้สูงอายุที่สุด จากนั้นเอาไปสอนผู้สูงอายุในชมรมผู้สูงอายุของวิทยาลัยพยาบาลในการออกกำลังกาย

ถอดบทเรียน

1) ได้พัฒนาท่าออกกำลังกายที่เหมาะสมกับผู้สูงอายุ

2) ได้เรียนรู้สภาพจริงของผู้สูงอายุ

3) การออกแบบท่าออกกำลังกายสำหรับผู้สูงอายุควรเพิ่มท่ายึดเหยียด และการเปลี่ยนท่าให้ทำช้า ๆ

4) ผู้สูงอายุมีความชื่นชอบกับท่าออกกำลังที่นักศึกษาคิดขึ้น

คำถามเพื่อการแลกเปลี่ยนเรียนรู้

อ.ดวงใจ: เสริมอาจารย์พรพิมล การประเมินผลทำโดยให้ผู้สูงอายุประเมินความพึงพอใจต่อนวัตกรรมท่าออก   
 กำลังกาย ส่วนนักศึกษาให้ถอดบทเรียนสิ่งที่ได้เรียนรู้ทฤษฎีกับสภาพจริงของผู้สูงอายุเป็นอย่างไร

อ.สุทธามาศ: ได้มีการอัดวีดีโอไว้หรือไม่เพื่อนำไปปรับปรุงในปีการศึกษาต่อไปหรือเอาไปเผยแพร่ให้มากกว่านี้

อ.พรพิมล: อัดวีดีโอไว้แล้วค่ะและจะนำไปให้นักศึกษาปีการศึกษาหน้าพัฒนาต่อและนำไปเผยแพร่ให้ผู้สูง   
 ภายนอกได้ใช้

อ.ดวงใจ: Authentic learning ของรายวิชาการพยาบาลบุคคลผู้มีปัญหาสุขภาพหนึ่งมี 3 ขั้นตอน คือ การเรียนทฤษฎี การเรียนจากรุ่นพี่และผู้สูงอายุ จากนั้นพัฒนาท่าออกกำลังกายและนำไปใช้ ซึ่งปัจจัยที่นำไปใช้แล้วประสบความสำเร็จเนื่องจาก

- อาจารย์ในภาควิชาและอาจารย์ผู้รับผิดชอบรายวิชาให้ความร่วมมือในการให้คำแนะนำกับนักศึกษา

- นักศึกษามีความมุ่งมั่นและตั้งใจที่จะทำ สังเกตได้จากการซ้อมท่าออกกำลังกายของนักศึกษา

- นวัตกรรมเป็นการพัฒนาต่อยอดจากปีก่อน ๆ นั้น

อ.ดร.นฤมล: อาจารย์ผู้สอนได้เห็นนักศึกษาพัฒนา น่าจะทำเป็นวิจัยไปด้วยเลย ฝากให้ทำต่อนะคะ

อ.จุฑากานต์: โอกาสข้าหน้าจะขอให้นักศึกษานำไปใช้ที่ชมรมผู้สูงอายุ

อ.ดร.จินดาวรรณและอ.เกศากญจน์: ให้ผู้เชี่ยวชาญทางวิทยาศาสตร์การกีฬามาช่วยหากจะพัฒนาเป็นงานวิจัย

อ.อัญชลี: มีปัญหาอุปสรรคอะไรไมในการจัดการเรียนการสอนแบบ Authentic learning

อ.พรพิมล: เรื่องเวลา แก้ไขโดยการติดต่อกับหัวหน้างานกิจการนักศึกษาเพื่อขอใช้เวลาของกิจการ เนื่องจาก

เป็นอาจารย์ในงานกิจการนักศึกษาอยู่แล้ว

1.2 ภาควิชาการพยาบาลสุขภาพจิตและจิตเวช โดยอาจารย์ชนานันท์ แสงปาก

จัดการเรียนการสอนในรายวิชาการสอนและการให้คำปรึกษาทางสุขภาพ เนื่องจากวิทยาลัยได้เซน MOU กับทัณฑสถานหญิงพิษณุโลก โดยการพานักศึกษาไป 2 ครั้ง ครั้งแรกเพื่อประเมินโดยใช้แบบประเมินและการพูดคุย จากนั้นมา conference กับอาจารย์ประจำกลุ่ม และครั้งที่ 2 ไปฝึกให้คำปรึกษากับผู้ต้องขังหญิงตามสภาพจริง ทำให้นักศึกษาสามารถเชื่อมโยงไปถึง case ได้ และผู้ต้องขังหญิงได้ระบายความรู้สึก

ปัจจัยแห่งความสำเร็จ คือ 4 M (Man Money Material และ Method)

ปัญหาอุปสรรค: เรื่องของเวลาเพราะทัณฑสถานหญิงปิด 15.00 น. แก้ไขโดยการขอแลกชั่วโมงสอน

คำถามเพื่อการแลกเปลี่ยนเรียนรู้

อ.ดร.กรวิกา: เป็นวิชาทฤษฎีหรือปฏิบัติค่ะ

อ.ชนานันท์: ทฤษฎีและทดลองค่ะ

อ.ดร.กรวิกา: ปัญหาส่วนใหญ่ของผู้ต้องขังเป็นเรื่องอะไร

อ.ชนานันท์: ปัญหาความเครียดค่ะ

อ.ดร.กรวิกา: สามารถต่อยอดเป็นงานวิจัยได้ โดยการศึกษาสถานการณ์และให้ intervention

อ.สทธามาศ: นักศึกษาสามารถปฏิบัติได้ตามขั้นตอนของการให้คำปรึกษา นักศึกษาสามารถใช้ได้หมด   
หลังจากปะเมินนักศึกษาจะกลับมา conference กับอาจารย์ประจำกลุ่ม อาจารย์ประจำกลุ่มก็จะช่วยเพิ่มเติมให้

อ.ดร.จินดาวรรณ: การเลือก case ให้นักศึกษา มีเกณฑ์อย่างไร

อ.ชนานันท์: ทัณฑสถานเป็นคนเลือกให้ และไม่ได้มีเกณฑ์อะไร แต่เรารู้ว่าทุกคนมีความเครียดอยู่แล้ว

อ.ดร.จินดาวรรณ: มีวิธีการป้องกันนักศึกษาอย่างไร

อ.สทธามาศ: อาจารย์ผู้รับผิดชอบรายวิชาบอกเจ้าหน้าที่เบื้องต้นให้เลือก case ที่เป็นนักโทษชั้นดี

อ.ดร.นฤมล: เวลาเราประเมินฝากบอกผู้ต้องขังว่าเค้าได้อะไรจากเราบ้าง และได้คืนข้อมูลให้ทัณฑสถานไม   
 เพื่อพัฒนาและป้องกัน

อ.ชนานันท์: มีการคืนข้อมูลให้เจ้าหน้าที่ โดยการสรุปโครงการ และเอามาวางแผนการจัดการเรียนการสอนใน  
ปีต่อไป

อ.อายุพร: ประสบการณ์ของเด็ก นักศึกษามองผู้ต้องขังเป็น Negative อาจารย์ตระหนัก จึงได้มีการให้ข้อมูลเพื่อเตรียมทัศนคติที่ดีให้กับนักศึกษา ทำให้นักศึกษากล้ามากขึ้น เมื่อการไปครบสองครั้งนักศึกษาทัศนคติเปลี่ยนในเรื่องของบทบาท ว่าเป็นพยาบาลที่ยอมรับผู้ป่วย และนักศึกษาได้เรียนรู้ชีวิตที่ผิดพลาด คือ ผู้ต้องขังวัยรุ่นที่มีแฟนค้ายา เมื่อตำรวจมาจับแฟนหนีรอดไปได้แต่ตัวเองไม่รู้เรื่องไม่ได้หนีก็ถูกจับดำเนินคดี ในส่วนของการพัฒนาอัตลักษณ์บัณฑิต การไปแค่ 2 ครั้ง จะสามารถวัดได้หรือไม่ คงต้องมีการพัฒนาต่อไป

อ.ดร.กรวิกา: ระหว่างคนปกติกับผู้ต้องขังการให้คำปรึกษาแตกต่างกันหรือไม่อย่างไร

อ.อายุพร: ใช้กระบวนการเหมือนกัน process เหมือนกัน แต่ผู้ให้คำปรึกษาแต่ละคนมีวิธีการเข้าหากผู้รับบริการที่แตกต่างกัน แต่ process เหมือนกัน

อ.ชนานันท์: นักศึกษามีจุดอ่อนเรื่องการรวบรวมและวิเคราะห์ข้อมูล แต่ปิดช่องโหว่นี้ด้วยการ conference กับอาจารย์ประจำกลุ่ม

อ.รัชนี จาก วสส.พล.: ถ้าเป็นนักโทษชายจะมีความน่ากลัวกว่า

อ.ตะวัน จาก วสส.พล.: อ.เรณู จาก วสส.พล. ให้ข้อมูลว่าการเข้าทัณฑสถานเข้าอยากมาก ต้องมีขั้นตอนมากมาย ต้องชื่นชม วพบ.พุทธชินราช ซึ่งจะทำให้นักศึกษาได้เห็นภาพจริง ๆ มีคำถาม คือ นักศึกษาสามารถให้คำปรึกษาได้ทันทีไม เพราะคนที่เราไปมีปัญหาอยู่แล้ว เราได้เตรียมความรู้ไปไม ครั้งที่ 2 เราไปประเมินว่าปัญหาดีขึ้นไม case บาง case ควรมีการนำมาส่งต่อและให้นักศึกษารุ่นถัดไป

1.3 ภาควิชาการพยาบาลสูติศาสตร์ โดยอาจารย์อัญชลี รุ่งฉาย

ผู้รับผิดชอบรู้ก่อนจัดการเรียนการสอน 1 สัปดาห์ ก็เลยเร่งรีบ โดยการจัดการเรียนการสอนแบ่งนักศึกษาออกเป็น sec A จำนวน 2 กลุ่ม และ sec B จำนวน 2 กลุ่ม ไปศึกษาคุณแม่ตั้งครรภ์ที่แผนกฝากครรภ์โรงพยาบาลพุทธชินราช ครั้งแรก ไปศึกษาในหัวข้อ sign ของการตั้งครรภ์ และการดูแลตัวเองอย่างไร นักศึกษาไปสัมภาษณ์ และให้นักศึกษาติดตามทางโทรศัพท์หลังจากนั้นนำมานำเสนอกับอาจารย์ ครั้งที่สอง หัวข้อการส่งเสริมสุขภาพมารดาหลังคลอด นักศึกษาเรียนทฤษฎีก่อนและให้นักศึกษาไปศึกษาอาหารสมุนไพรหลังคลอด และขึ้นไปให้ความรู้กับหญิงหลังคลอดที่แผนกสูติกรรมหลังคลอด แบ่งเป็น 4 กลุ่ม ผลที่ได้คือ นักศึกษาได้เห็นสภาพจริงของหญิงหลังคลอด ได้ทำอาหารสมุนไพรให้หญิงหลังคลอดชิมเลย ตอนแรกจะให้หญิงหลังคลอดเข้าอย่างเดียวแต่ช่วยนั้นมีหญิงหลังคลอดน้อยก็เลยให้ญาติเข้าด้วย ญาติก็สนใจ และในการให้บริการวิชาการครั้งนี้มีการทำคู่มือ อาหารสมุนไพรหลังคลอดต่าง ๆ แจกด้วย ก็ได้รับความสนใจทั้งจากหญิงหลังคลอด ญาติ และเจ้าหน้าที่

ปัญหาอุปสรรค์ : เรื่องเวลา เนื่องจาก sec หนึ่งเรียนช่วงบ่าย ซึ่งแผนกฝากครรภ์ให้บริการฝากครรภ์เฉพาะช่วงเช้า และช่วงของการให้บริการวิชาการ อาหารสมุนไพรหลังคลอดก็ต้องทำช่วง 14.00-16.00 น. ก็เลยต้องใช้เวลานอกตารางเรียน

คำถามเพื่อการแลกเปลี่ยนเรียนรู้

อ.ดร.นฤมล: ใช่อาหารสมุนไพร 5 อย่างที่รัฐบาลแนะนำหรือไม่

อ.อัญชลี: ไม่รู้จักอาหารสมุนไพร 5 อย่างที่รัฐบาลแนะนำค่ะ

อ.ตะวัน จาก วสส.พล.: เมนูอาหารมาจากกองโภชนาการหรือนักศึกษาทำเอง ควรเผยแพร่ให้หญิงหลังคลอดต่อไปอยากให้ทำต่อ

อ.ดร.นฤมล: ภาควิชาจะนำไปต่อยอดยังไง เพื่อไม่ให้สูญเปล่า อาจจะเป็นการอัดวิดีโอไว้ให้รุ่นต่อไปได้ดู

อ.อัญชลี: นักศึกษาทำเองค่ะ จากการศึกษาค้นคว้า และได้ทำแจกให้กับทางโรงพยาบาลแล้ว

1.4 ภาควิชาการบริหารทางการพยาบาล โดยอาจารย์ ดร.อัญชลี แก้วสระศรี

จัดการเรียนการสอนโดยการวิเคราะห์ผู้เรียน โดยใช้ VARK พบว่านักศึกษาชั้นปีที่ 4 ชอบการเรียนการสอนแบบลงมือปฏิบัติมากที่สุด คิดเป็นร้อยละ 35 หลังจากนั้นก็มาวิเคราะห์เนื้อหาของรายวิชาว่าจะให้สอนในหัวข้อไหน ก็ได้หัวข้อ “ภาวะผู้นำทางการพยาบาล” ออกแบบการเรียนรู้โดยแบ่งนักศึกษาออกเป็น 4 กลุ่ม เพื่อไปศึกษาชีวิตของหัวหน้าหอผู้ป่วย/หัวหน้าฝ่ายการพยาบาล/หัวหน้าหน่วยงาน ดังนี้

ระดับตติยภูมิ คือ หัวหน้าฝ่ายการพยาบาลโรงพยาบาลพุทธชินราช

ระดับทุติยภูมิ คือ หัวหน้าฝ่ายการ รพ.วังทอง และ รพ.บางระกำ

ระดับปฐมภูมิ คือ รพ.สต.บ้านสระโคล่

โดยกำหนดวัตถุประสงค์การเรียนรู้ 4 ครั้งดังนี้

ครั้งที่ 1 ครูประจำกลุ่มพบนักศึกษาเพื่อให้นักศึกษากำหนดเป้าหมายการเรียนรู้ 30 นาที และให้นักศึกษาไปวางแผน

ครั้งที่ 2 ไปศึกษาสภาพจริงโดยมีอาจารย์ประจำกลุ่มไปด้วย

ครั้งที่ 3 นำสิ่งที่ได้จากการไปศึกษามาเล่าแลกเปลี่ยนกันในกลุ่มเล็ก

ครั้งที่ 4 นำมาเล่าในกลุ่มใหญ่

ปัจจัยแห่งความสำเร็จ:

- การวางแผนจัดการเรียนการสอน

- ความร่วมมือระหว่างผู้เรียนกับผู้บริหารทางการพยาบาล นักศึกษาได้เห็นของจริง sap นักศึกษาเห็นชัดเจนมาก ช่วงที่นักศึกษาไปมีกรณีญาติร้องเรียนพยาบาล หัวหน้าฝ่ายการไปช่วยไก่เกลี่ย สิ่งที่นักศึกษาเห็นคือ การยิ้มทำให้แรงปะทะลดลงครึ่งหนึ่ง

- การสรุปสิ่งที่ได้เรียนรู้ ตอนแรกครูกลัวว่าจะไม่ได้เนื้อหา อาจารย์เตรียม Mind map สรุปเนื้อหาไปอย่างดี แต่นักศึกษาสรุปได้มากกว่าเนื้อหาของอาจารย์ และสิ่งที่ได้มากเลยคือสัมพันธภาพที่ดีกับผู้บริหารทางการพยาบาลที่นักศึกษาไปศึกษา

ปัญหาอุปสรรค์: การเดินทางไป รพ.ชุมชนไกล

คำถามเพื่อการแลกเปลี่ยนเรียนรู้

อ.ตะวัน จาก วสส.พล.: คิดว่ามันคุ้มค่ากับการเดินทาง คงติดตัวติในนักศึกษาไปตลอดจากสิ่งที่นักศึกษาได้เห็น

อ.ดร.อัญชลี: ก่อนไปอาจารย์ผู้สอนกังวลว่านักศึกษาจะใช้คำถามที่ไม่เหมาะสมกับผู้บริหารทางการพยาบาลแต่ผลลัพธ์คือนักศึกษามีทักษะในการสร้างสัมพันธภาพจนได้รับความเอ็นดูจากผู้บริหารทางการพยาบาล

1.5 ภาควิชาการพยาบาลเด็กและวัยรุ่น โดยอาจารย์ดร.ชลลดา ติยะวิสุทธิ์ศรี นำเสนอแทนโดยอาจารย์ยุคนธร ทองรัตน์

จากการแลกเปลี่ยนเรียนรู้เกี่ยวกับการสอนแบบ Authentic Learning ภาควิชาการพยาบาลเด็กและวัยรุ่น ได้นำทางไปปรับใช้ในการจัดการเรียนการสอนภาคปฏิบัติวิชาปฏิบัติการพยาบาลบุคคลที่มีปัญหาสุขภาพ 1 กับนักศึกษาพยาบาลศาสตร์ชั้นปีที่ 2 จำนวน 7 คน เกี่ยวกับการเรียนรู้สภาพจริงในการเขียนแผนการพยาบาลทารกแรกเกิดที่มีภาวะเสี่ยง ณ หอผู้ป่วยกุมารเวชกรรม 3 โรงพยาบาลพุทธชินราช ในระยะเวลา 2 สัปดาห์ ดังนี้

- การรวบรวมข้อมูลผู้ป่วย

- การเขียนแผนการพยาบาล

- การนำเสนอแผนการพยาบาลต่ออาจารย์และกลุ่ม

- การทบทวนผลงานของตนเองเพื่อการพัฒนาให้ดีขึ้น

- การถอดบทเรียนการเรียนรู้ภาคปฏิบัติวิชาการพยาบาลที่มีปัญหาสุขภาพ 1 ในประเด็น ความรู้สึก การจัดการความรู้ตนเองก่อน-ระหว่าง-หลังการฝึกภาคปฏิบัติ บทเรียนที่ได้รับจากการฝึก ความในใจที่อยากบอก ประเมินการสอนของอาจารย์ ครูมีข้อจำกัดอะไรบ้าง และวิธีที่จะทำให้การฝึกภาคปฏิบัติดีขึ้นในการฝึกครั้งต่อไป รวมทั้งให้นักศึกษาประเมินว่าจากคะแนนเต็ม 10 นักศึกษาให้เท่าไรกับการฝึกภาคปฏิบัติในครั้งนี้ และหากคะแนนไม่เต็ม 10 แล้วจะทำอย่างไรให้คะแนนเต็ม 10 ในการฝึกครั้งต่อไป

กิจกรรมนี้สอดคล้องกับการจัดการเรียนการสอนแบบ Authentic Learning ในหัวข้อ

1) การจัดการเรียนการสอนที่มีความสัมพันธ์กับสภาพจริง

2) เปิดโอกาสให้นักศึกษาได้ประเมินจำนวนชิ้นงานของตัวเอง

3) การเรียนแบบร่วมมือ ร่วมรับผิดชอบ ร่วมกันดำเนินการ

4) เน้นให้นักศึกษาได้สะท้อนความเชื่อ คุณค่าต่าง ๆ ที่เขามอง

5) กิจกรรมมีความหลากหลายของผลลัพธ์ที่เกิดขึ้น โดยเน้นการเรียนแบบมีส่วนร่วม และได้ผลลัพธ์ที่ดีที่สุด

ปัญหาอุปสรรค์: นักศึกษามีปัญหาในการเขียนแผนการพยาบาล

ปัจจัยแห่งความสำเร็จ: ครูต้องใจเย็น อดทน และรอให้นักศึกษาไดเกิดการเรียนรู้ด้วยตนเอง รวมทั้งมีเวลาให้กับนักศึกษาไม่เร่งรีบ เพราะนักศึกษาแต่ละคนมีการเรียนไม่เท่ากัน บางคนใช้เวลานาน บางคนเรียนรู้ได้เร็ว

คำถามเพื่อการแลกเปลี่ยนเรียนรู้

อ.ตะวัน จาก วสส.พล.: นักศึกษาชั้นปี 2 ของวสส.พล. ต้องเขียนแผนสาธารณสุข ผลที่เราต้องการคือให้เค้า  
เขียนแผนให้ตรง

อ.ดร.อัศนี: นักศึกษามีทัศนคติดีขึ้นไม

อ.ยุครธร: นักศึกษามีทัศนคติดีค่ะ

**2. การแลกเปลี่ยนเรียนรู้ประเด็น** **“การสนับสนุนทรัพยากรเพื่อการผลิตและเผยแพร่ผลงานวิจัย”** โดยอาจารย์ดร.วิภาพร สิทธิสาตร์ ภาควิชาการพยาบาลอนามัยชุมชน

พอเราไปเรียนระดับปริญญาเอกกลับมา มียศ มีตำแหน่งนำหน้า ต้องแบกภารกิจด้านการวิจัยเพิ่มขึ้น การวิจัยมีความสำคัญ ในความคิดของตัวเอง วิจัยถือเป็นเป้าหมายหนึ่งในการทำงานด้วย ถ้างานไหนที่เราสามารถทำร่วมกับการวิจัยได้ก็จะพยายามทำ

1) ประเด็นการสนับสนุนทรัพยากรเพื่อการผลิตและเผยแพร่ผลงานวิจัยของวิทยาลัยพยาบาลบรมราชชนนี พุทธชินราช กลุ่มงานวิจัยกำหนดเป้าหมายและพยายามทำเป็นชุดโครงการวิจัย การเปิดรับการพิจารณาทุนวิจัยสามารถส่งได้ตลอดปี ทุกเวลา ถ้าจะตีพิมพ์วิทยาลัยก็สนับสนุนเงินขวัญถุงในการตีพิมพ์ ซึ่งในภาพรวมก็พึงพอใจกับการได้รับการสนับสนุนจากวิทยาลัย

2) จุดเปลี่ยนสำคัญเนื่องจากมีพี่ชายเป็นอาจารย์ที่มหาวิทยาลัยนเรศวร ตำแหน่งรองศาสตราจารย์ พี่ชายมีผลงานวิชาการทั้งตำรา และวิจัย ในขณะที่ตัวเองทำงานมา 22 ปี ไม่มีตำราเลย รู้สึกตัวเองเป็นอาจารย์ภูธร ก็มีความตั้งใจว่าจะเขียนตำราให้ได้สักเรื่องหนึ่ง

ปัจจัยแห่งความสำเร็จ: คิดว่าตัวเองมี Connection ค่อนข้างเยอะ นอกจากนี้ในระหว่างเรียนได้มีโอกาสช่วยอาจารย์เขียนโครงร่างเพื่อการขอทุนภายนอกได้ 3 เรื่อง โดยการทำงานเป็นทีม ได้เปอร์เซ็นในงานวิจัยนิดหน่อย ทำให้เราอยากเขียนเพื่อขอทุนบ้าง นอกจากนี้ได้มีโอกาสไปอบรมหลักสูตแม่ไก่ ทำให้ทราบว่าวิจัยสมัยใหม่เน้นไปที่ ไทยแลนด์ 4.0 ที่ทำแล้วต้องได้นวัตกรรม เราก็เลยคิดว่าจะต้องทำวิจัยให้ได้นวัตกรรม จึงได้รวมตัวกับเพื่อน ๆ ที่เรียน ป.เอก ด้วยกันเขียนโครงการวิจัยเพื่อรับทุนชื่อ การพัฒนาระบบสารสนเทศเพื่อการจัดการระบบสุขภาพระดับตำบล ได้รับการพิจารณางบมา 3.5 ล้านบาท นอกจากนี้ส่วนประกอบที่สำคัญในโครงร่างที่เราไม่คิดว่าสำคัญ แต่ความจริงแล้วสำคัญมาก โดยเฉพาะ ประโยชน์ที่คาดว่าจะได้รับ เช่นการจะนำไปใช้อย่างไร ใครได้ประโยชน์จากงานวิจัย พื้นที่ต้องมี back up เบื้องต้น ต้องมีการเตรียมการและลงทุนไปก่อน ต้องมีความพยายาม

คำถามเพื่อการแลกเปลี่ยนเรียนรู้

อ.ดร.พนารัตน์: เพราะอะไรถึงไปทำที่เขตบริการสุขภาพที่ 3

อ.ดร.วิภาพร: เพราะว่าทีมส่วนใหญ่ทำงานอยู่ที่เขตบริการสุขภาพที่ 3 โดยเป็นอาจารย์จาก วพบ.สวรรค์  
ประชารักษ์นครสวรรค์ และเป็นคนที่ปฏิบัติงานในพื้นที่อีก 2 ท่าน ต้องมีการเตรียมพื้นที่เพราะโครงการนี้ใช้เวลา 2 ปี ในการทำ

อ.ดวงใจ: ชื่นชม ดร.วิภาพร ที่มีผลงานวิจัยอย่างต่อเนื่องมาตลอด อยากให้อาจารย์แลกเปลี่ยนเรียนรู้

อ.ดร.วิภาพร: เวลาที่เราไปทำงานกับส่วนกลาง เช่นการพัฒนาสมรรถนะต่าง ๆ เราก็จะได้งานส่วนนั้นมาตีพิมพ์ ส่วนใหญ่จะใช้เวลานอกในการทำเพราะในเวลาราชการก็จะมีงานประจำเยอะอยู่แล้ว อีกข้อเสนอแนะคือ อาจารย์ไป connect กับใครก็ให้ทำวิจัยร่วมกับเค้าเลย โดยการแบ่งงานการเขียนคนละ part

อ.ตะวัน จาก วสส.พล.: ต้องชื่นชม อ.ดร.วิภาพร การเขียนตำราเป็นสิ่งที่ดีจริง ๆ

อ.เกศกาญจน์: ดีใจด้วยกับความสำเร็จของ อ.เอ๋ ที่มีการติดตามเชิงนโยบาย มี connection และ setting ที่ดี ค่า FTEF เป็นตัวสำนึกที่ดีว่าเราทุกคนต้องทำงานวิจัย

อ.ดร.วิภาพร: แผนปีหน้าเรื่องมีผลงานที่ได้รับการจดสิทธิบัตร การมี connection ทำให้เรารู้ว่าการจดสิทธิบัตรไม่ใช่เรื่องยากเลย ภาควิชาออกแบบเวลาเค้าคิดอะไรออกมาสักอย่างหนึ่ง เช่น ลายต่าง ๆ เค้าก็จดสิทธิบัตรได้เลย connection ช่วยให้เราคิดอะไรได้เยอะ เวลาเราทำอะไรให้เราไปหาคนที่มีความถนัดแล้วเราจะได้อะไรดี ๆ

อ.ดร.นฤมล: นวัตกรรมก็ไม่ได้คิดอะไรมากมาย เช่น การหัก Apm ยา แล้วแตกบาดมือ ก็มีการคิดถุงผ้ามาคลอบที่พอดีกับ Amp ขนาดต่าง ๆ มีการทดลองและพัฒนาก็สามารถจำสิทธิบัตรได้ เราคิดมากไปหรือเปล่า ก็เลยคิดนวัตกรรมไม่ออก

อ.สทธามาศ: ปัจจัยแห่งความสำเร็จ เก่งความรู้และการสร้างสัมพันธภาพ

อ.ดร.อัศนี: ชื่นชม ดร.วิภาพร คิดบวก ไม่ย่อท้อ และแก้ไขผลงานกว่าจะได้รับการตีพิมพ์ ทำงานกับคนหลาย  
วิชาชีพ เชื่อว่า อ.เอ๋ จะมีตำราเป็นของตัวเองอย่างแน่นอน เมื่อสะสมประสบการณ์ วันหนึ่งจะมีโอกาส วิจัย 1 เรื่อง แก้ไข 5 ครั้ง ตำรา 1 เล่ม แก้ไข 1 ปี การไม่เป็นน้ำเต็มแก้ว และเปิดใจ แล้วงานของเราจะประสบความสำเร็จ ภาคภูมิใจว่าสถาบันได้อีก 1 คะแนน อยากให้มีนักวิจัยและนักวิชาการรุ่นใหม่ พี่ ๆ จะเกษียณออกไป แต่วิทยาลัยต้องอยู่ และน้องใหม่ต้องอยู่ ปีหน้าจะมีโครงการแม่ไก่ เพื่อพัฒนานักวิจัยหน้าใหม่ โดยการจูงมือกันไปกับนักวิจัยหน้าเก่า

อ.ดร.วิภาพร: วิจัยเรื่องหนึ่งที่ทำกับ อ.ดร.สมาภรณ์ แก้ไขไป 7 รอบ กว่าจะได้ตีพิมพ์ ถ้าอารมณ์ไม่ได้ก็จะพัก เมื่อรู้สึกดีค่อยกลับมาทำใหม่

อ.ดร.นฤมล: จดสิทธิบัตรแบบง่าย ๆ เช่น ลายจักสาน การเขียนออกมาเป็นตำรา ใครจดก่อนคนนั้นได้ ใครเขียนก่อนคนนั้นก็ได้ก่อน